open-index/open-wikipedia-markdown huggingface dataset:
Gjertrud Rasch

**Gjertrud (Giertrud) Rasch** (født 1673 på Kveøya i Kvæfjord, død 21. desember 1735 på Grønland) var en norsk prestekone som reiste sammen med ektemannen Hans Egede som de første misjonærene til Grønland.

## Familie og oppvekst
Gjertrud Rasch var datter av Kvæfjords bondelensmann Niels Nielsen Rasch, som drev den viktige gården Vebostad og jektefart derfra. I oppveksten må hun derfor ha vært vitne til både hekseridommen over Johanne Nilsdatter og til konflikten mellom faren og den selvoppnevnte bondelensmannen Anders Jensen Fjeresløv, en konflikt som førte til både håndgemeng og store bøter for Niels Rasch.

Familien hadde tilknytning til fogd Poul Hansen Egede i Harstad, og fogdens sønn Hans Egede gikk i prestelære hos sogneprest Peder Hind, som var hans onkel, i Kvæfjord. Etter at Poul Egede døde i gjeld i 1706 ble alliansen mellom familiene enda viktigere, og Gjertrud og Hans Egede giftet seg da hun var 34 år gammel og han var 21.

## Prestekone i Vågan
Hans Egede fikk et prestekall i Vågan, hvor ekteskapet med Gjertrud brøt tradisjonen om at den nye presten skulle gifte seg med presteenka. Tida i Vågan gikk med til forberedelser til ektemannens misjonskall om å reise til Grønland. Reisen ble muliggjort blant annet med hjelp fra Gjertruds bror Niels Rasch, som drev handelsfart og fangst. Selv om Gjertrud fra først ikke ønsket at familien med fire små barn skulle legge ut på reisen, var hun den som senere støttet ektemannen da han var motløs, og hun hadde stor lit til Gud.

## Grønland
I 1718 reiste Hans og Gjertrud Egede til Bergen, og i 1721 videre til Grønland, hvor de ikke møtte etterkommere etter norrøne bosettere, som ventet, men begynte å misjonere blant inuittene. Forholdene var vanskelige, på den danske kolonien som de grunnla måtte det rasjoneres strengt. Til å begynne med bodde familien Egede i en jordgamme. Kontakten med Europa og Danmark førte til en stor koppeepidemi. I denne nøden viste Gjertrud en stor godhet og omsorg for inuittene. Denne omsorgen har gjort at hun og ektemannen blir satt pris på i Grønlands historie selv om kolonialiseringen også hadde negative sider &ndash; deriblant koppeepidemien.

Gjertrud Rasch døde utmattet på Grønland 21. desember 1735, og ble gravlagt fra Nicolaikirken i København 5. oktober 1736. I 1946 eller 1947 ble det reist en minnestein på hjemgården Vebostad, og Grønlands nye kirke har fått navnet Gertrud Rasks kirke


File:Gjertrud Rasch - Kveøya.1.JPG|Mindestøtte for Gjertrud Rasch på Kveøya i Kvæfjord
File:Hans Egede Nikolaj kirke.JPG|Hans Egede og hustru Gjertrud Rasch, mindeplade på Nikolaj Kirke, København

## Referanser

## Litteratur
* 
* Furset, Ole J.: «Hans Egede og Gjertrud Rasch» &ndash; *[[Trondarnes Distriktsmuseum]]s skriftserie nr. 4*.
Ciise Aden Abshir

**Ciise Aden Abshir**  (født 1. juni 1986) er en somalisk fotballspiller som fra 31. desember 2019 er klubbløs.

For noen år siden trakk det internasjonale fagbladet World Soccer. Han måtte rømme Somalia på grunn av borgerkrigen. da hadde abshir allerede opplevde et proffopphold både  i Tanzania og Malta hvor han vant seriemesterskap i Tanzania 2003-2004 med Simba Sports Club. Ciise var en lovende målscorer på landslaget, og er nominert til kåringen av tiårets beste somaliske spiller. Han kom til Norge og lillestrøm sportsklubb som prøve-spiller, og fikk tilbud to års prøff kontrakt . men uheldig og langvarig tretthetsbrudd i ankelen gjorde at karrieren måtte bygges på nytt . 

Ciise har tidligere spilt for Elman FC all time goal scorere fra Somalia, Simba SC fra Tanzania og Pietà Hotspurs fra Malta.

Abshir har 24 U-21 landskamper og 13 mål for Somalia. Han  scoret vinnermålet, da  slo  1–0 i CECAFA-turneringen 3. januar 2009.

## Referanser


## Eksterne lenker
*
Senter for IKT i utdanningen

**Senter for IKT i utdanningen** var et statlig forvaltningsorgan under Kunnskapsdepartementet. Senteret hadde som formål å bidra til at bruken av IKT i skolen bedrer kvaliteten på undervisningen og at IKT-bruk fører til økt læringsutbytte. Hovedmålgrupper for senteret var barnehage, grunnskole og videregående opplæring, i tillegg til førskolelærer- og lærerutdanningen. Senteret var lokalisert til Oslo og Tromsø, med hovedkontor nominelt i Tromsø. Senteret hadde ca. 40 ansatte i Oslo og ca. 40 i Tromsø.

Fra 1. januar 2018 ble Senter for IKT i utdanningen fusjonert med Utdanningsdirektoratet under navnet Utdanningsdirektoratet – direktoratet for barnehage, grunnopplæring og IKT. 

## Oppgaver
Senter for IKT i utdanningen hadde ansvar for å legge til rette for at identitetsforvaltningssystemet FEIDE blir innført og tatt i bruk i norsk skole. Senteret driftet og videreutviklet nettstedet utdanning.no, som gir informasjon om yrkes- og utdannignsvalg rettet mot elever, lærere og skolerådgivere. Sammen med Sametinget har senteret utviklet nettstedet ovttas.no som samler samiske læremidler

Senteret utførte forsknings- og kartleggingsoppgaver om bruk av IKT i skole og barnehage, hvorav den største er den kvantitative undersøkelsen *Monitor* som annethvert år siden 2003 har undersøkt IKT-bruken i norsk skole. Senteret hadde redaktøransvar for det IKT-pedagogiske forskningstidsskriftet *[[Nordic Journal of Digital Literacy]]*. I samarbeid med andre fagmiljø informerer senteret om juridiske problemstillinger knyttet til IKT i skolen knyttet til personvern, opphavsrett, identitetsforvaltning og bruk av skytjenester i utdaningssektoren

Senteret innredet et høyteknologisk læringslaboratorium kalt «Rom for læring» som lånes ut gratis til klasser som vil teste ut læringsopplegg.

## Historikk
Senter for IKT i utdanningen ble opprettet 1. januar 2010. Senteret var da en sammenslåing av organisasjonene utdanning.no, ITU, UNINETT ABC. Senteret ble foreslått gjennom stortingsmelding nr. 31 (2007-2008) *Kvalitet i skolen*.

Den første direktøren for senteret var Sylvi Barman-Jenssen. I mai 2011 kunngjorde hun at hun trakk seg fra 1. juni 2011. Fra våren 2012 tiltrådte Trond Ingebretsen som ny direktør.

## Referanser


## Eksterne lenker
* Tildeingsbrev Senter for IKT i utdanningen 2012
* iktsenteret.no Senterets hjemmeside 
* pressemelding fra Regjeringen.no
Askimpartiet

**Askimpartiet** er et lokalt politisk parti i Askim. Det var representert i Askim bystyre fra 1999 og frem til partiet oppløste seg selv i 2015.

Askimpartiet ble stiftet våren 1999 av Joar Kløverud, Erik Riseberg, Berit Samsing og andre utbrytere fra Fremskrittspartiet. Berit Samsing ble partileder.

Askimpartiet beskrev seg selv som «et tverrpolitisk parti» for lokale interesser.

Partiets første hovedsak var å få tilbake akuttberedskapen ved Sykehuset Østfold i Askim.

## Valghistorikk

## Referanser


## Eksterne lenker
*
Dyrbakk kraftverk

**Dyrbakk kraftstasjon** er et vannkraftverk ved Tyrifjorden på Østmodum i Modum kommune i Buskerud fylke.

Det er et elvekraftverk som utnytter et fall på 438 meter fra Vesledammen.

Installert effekt er 570 kW fra en peltonturbin. Årsproduksjon er 2,6 GWh.

Kraftverket ble satt i gang 22. desember 1912 og i 1913 ble strømmen satt på til Ringerike Nikkelverk på Nakkerud. Den opprinnelige hensikten med å bygge Dyrbak-anlegget var først og fremst å skaffe elektrisitet til dette verket.

Kraftverket ble fornyet i perioden 1995–1999, driftes av Midt Nett Buskerud AS og eies av Modum Kraftproduksjon KF som er 100% eid av Modum kommune.

## Referanser


## Kilder
* 
* NVE vannkraftdatabase
* Elkrafta i Modum – Modum Elverk 80 år 1913–1993

## Eksterne lenker
*Dyrbak Kraftstasjon 1999 (Holmenkollen Filmteam)
Hay-Herran-traktaten

**Hay-Herran-traktaten** var en traktat undertegnet 22. januar 1903 mellom USAs utenriksminister John M. Hay og Colombias Chargé d'affaires i Washington D.C., Tomás Herrán. Dersom traktaten hadde blitt ratifisert av de to land hadde den gitt USA en evigvarende leieavtale for en 10 kilometer (6 mile) bred landstripe gjennom Panama, som på det tidspunkt fremdeles var en del av Colombia. USA skulle betale 10 millioner dollar i en engangssum og en årlig leie på 250&nbsp;000 dollar.

Avtalen ble ratifisert av USAs senat den 14. mars 1903, men ble ikke ratifisert av Colombias senat og trådte derfor aldri i kraft.

I ettertid har det blitt antatt at avtalen ikke ble ratifisert fordi Tomás Herrán fremforhandlet avtalen uten nødvendig oversikt over Colombias innenrikspolitiske situasjon. Det har også blitt nevnt at mange Colombianske politikere anså pengesummen avtalen gav som for lav, spesielt siden USA hadde vist seg villig til å betale 40 millioner dollar for kanalselskapet. 

USAs regjering var ikke villig til å reforhandle avtalen eller endre pengesummen og gav snart sin politiske og militære støtte til et planlagt opprør i Panama, som ledet til provinsens uavhengighet og til byggingen av Panamakanalen.

## Se også

* Hay-Bunau Varilla-traktaten
* Thomson-Urrutia-traktaten
* Torrijos-Carter-traktatene

## Eksterne lenker

* Om den historiske bakgrunn for Panamakanalen (engelsk)
Kongsfoss kraftverk

**Kongsfoss kraftverk** er et vannkraftverk ved Åmot i Modum kommune i Buskerud fylke.

Kraftverket ble satt i drift i 2004, og utnytter et fall på 15 meter i Kongsfossen i Simoa.

Kraftverket driftes av Midt Nett Buskerud AS og eies av Modum Kraftproduksjon KF som er 100% eid av Modum kommune.

Alt i 1920 ble det bygget en kraftstasjon ved Kongsfoss. Denne utnyttet bare en mindre del av fossens potensial. Kraftverket havarerte i 1986 og var ute av drift til 1989. I 1991 ble den ombygde kraftstasjonen kjøpt av Modum kommune. Da aggregatet fikk en større skade i 2001 ble det besluttet å bygge en ny kraftstasjon istedenfor å reparere den gamle.

Installert effekt er 2,9 MW. Årsproduksjon er 10 GWh.

## Referanser


## Kilder
* 
* NVE vannkraftdatabase
* Årsberetning 2006, Midt Nett Buskerud AS
* Elkrafta i Modum – Modum elverk 80 år (1913–1993)
Sommertreff live

**Sommertreff Live** ble første gang arrangert i juni 2009. Sommertreff Live er en utvidelse av Vårtreffet til Sommertreff som siden 2004 har arrangert gatebiltreff på Arctic Circle Raceway på Mo i Rana. Sommertreff Live er den eneste "Bil og Musikkfestivalen" i Norge, og således unik i sitt slag. Sommertreff Live i 2009, hadde et publikum på mellom 10&nbsp;500 og 12&nbsp;000.

## Sommertreff Live 2009
Sommertreff Live 2009 ble avholdt 12.-14 juni. Elleve band spilte under festivalen, og hele fem var fra Nord-Norge.

*Pristine (Tromsø)
*Steve Cooling (Flatanger)
*Karpe Diem (Oslo)
*Ghost Dog (Mo i Rana)
*Alex Rosèn & The Young Dudes (Oslo)
*Intrigue (Finnmark)
*Publiners (Brønnøysund)
*Dead By April (Sverige)
*TNT (Trondheim)
*Turboneger (Follo)
*Joddski (Ørnes)
Kittim

**Kittim** var i oldtiden betegnelsen på et folk som har blitt forbundet med det østlige Middelhavet. I 1. Mosebok omtales Kittim som en sønn av Javan, som var en sønn av Jafet. Josefus forbandt Kittim med Kypros. Fønikerne omtalte innbyggerne på Kypros som *Kitti*, hvilket synes å støtte denne identifikasjonen. Noen mener at Kittim også kan ha omfattet mer enn bare Kypros. Ulike tradisjoner innen jødedommen har kommet med forskjellige spekulasjoner om hvem Kittim var.
Javan

**Javan** var ifølge Bibelen en sønn av Jafet. Han omtales som stamfar til flere folk i Middelhavet. Navnet Javan ser siden ut til å ha blitt brukt om Hellas og grekerne.
WorldWideWeb

:*Denne artikkelen er om den første nettleseren. For artikkelen om det globale informasjonsrommet se [[World Wide Web]].*

**WorldWideWeb** var verdens første nettleser. Den ble utgitt 23. desember 1990 av den britiske forskeren Tim Berners-Lee, og kjørte på NeXTSTEP-plattformen. Navnet ble senere endret til **Nexus** for å unngå navneforveksling med World Wide Web.

WorldWideWeb var det første programmet som ikke bare brukte den vanlige File Transfer Protocol men også Hypertext Transfer Protocol, som ble oppfunnet av Berners-Lee i 1989. 

Kildekoden ble utgitt i public domain i 1993.  Noe av koden finnes fremdeles på Berners-Lees NeXTcube i CERN-museet, og har ikke blitt hentet ut på grunn av datamaskinens status som en historisk gjenstand.

## Referanser


## Eksterne lenker
* 
*  A Little History of the World Wide Web
Fossen Bratte

**Fossen Bratte** (også kalt **Brudesløret**) er en vernet foss i Eikedalselva nederst i Eikedalen i Samnanger kommune.

Under den andre verdenskrig var dalen åsted for kampene ved fossen Bratte. Det var en sperrestilling oppe i svingen på vegen der fossen kaster seg ut.

I april 1940 fulgte den tyske fremrykkingen mot Voss tre offensiver: Langs Bergensbanen, gjennom dalføret Granvin-Skjervet og langs Hardangervegen. Her utgjorde fossen Bratte en nesten ugjennomtrengelig sperre der den velter ut fra et smalt gjel. Om ettermiddagen den 22. april 1940 rykket tyske styrker frem mot de norske sikringsstyrkene og frivillige skytterlagsfolk oppstilt ved fossen. I dag står det et minnesmerke over de tre falne nordmennene.

Det var tre skytterlagsfolk som satte livet til i kampene 23. april 1940 da tyskerne kom bakfra: Arne Soldal, Lars Vangdal og Sjur Mo.

En tysker falt også, og senere omkom to tyske soldater ved fossen Bratte da motorsykkelen deres ikke klarte svingen. I 1954 kjørte en bil utfor, og føreren omkom.

Et ektepar, René Zephir Laigle (28 år) og Ginette Doux Laigle (24 år) var på bryllupsreise da de kjørte utfor vegen 13. juli 1951. De kjørte ut øverst ved fossen, og begge mistet livet. Det er satt opp en minneplakett nederst i dalen.

Folkene på Storli-gården var opptatt med slåttonnen da de hørte et brak, og så en rød bil rase utfor og knuses ved fossens fot. Like nedenfor fant de en død kvinne. En koffert med herreklær ble også funnet, men først dagen etter fant de eieren omkommet. I bilvraket lå brudekjolen og brudebuketten, inntullet i et slør av tyll. Dette skapte misforståelsen om at hendelsen ga fossen tilnavnet Brudesløret. Det fremgår av avisene fra ulykkestidspunktet at navnet Brudesløret var innarbeidet og i vanlig bruk i 1951.

## Referanser
Michael Milken

**Michael Robert Milken** (født 4. juli 1946) er en amerikansk finansmann. 

Milken revolusjonerte obligasjonsmarkedet mellom 1975 og 1987, ved å introdusere obligasjoner med høy kupongrente, såkalte high yield bonds eller junk bonds. Både Milken selv og meglerhuset han var ansatt i, Drexel Burnham Lambert, tjente svært godt på dette. På midten av 1980-tallet var dette selskapet det største meglerhuset i New York, hovedsakelig på grunn av Milkens obligasjoner.

Milken bistod blant annet med finansiering av såkalte fiendtlige oppkjøp av selskaper. Carl Icahn og T Boone Pickens er to kjente investorer som gjennomførte store oppkjøp med bistand fra Milken og Drexel Burnham Lambert. 

Milken ble dømt for en rekke brudd på verdipapirhandelslovene i 1990.

## Referanser
Colombias senat

**Colombias senat** (spansk: Senado de la República de Colombia) er det øvre kammer i Colombias kongress. Colombias senat har 108 representanter.

## Eksterne lenker

* Colombias senats offisielle nettsider (spansk)
15. århundre f.Kr.

## Hendelser
*1504 – 1492 f.Kr.: Egypt erobrer Nubia og Levanten
*1400 f.Kr.: Den olmekiske kulturen vokser frem i Mexico
FLK «Willem Barendsz» (1931)

**FLK «Willem Barendsz» (I)** var det første nederlandske flytende hvalkokeriet. Det ble benyttet på ni hvalfangstekspedisjoner mellom 1946 og 1955 i Sørishavet for selskapet Nederlandsche Maatschappij voor de Walvischvaart (NMW), et selskap kontrollert av skipsmeglerfirmaet Vinke & Co i Amsterdam.

Skipet var opprinnelig et tankskip, bygget i 1931 under navnet «Pan Gothia» på 10&nbsp;409 brt ved Götaverken. I 1945 kjøpte NMW skipet for å bygge det om til flytende hvalkokeri ved de nederlandske verftene Amsterdamsche Droogdok Maatschappij og Nederlandsche Dok en Scheepsbouw Maatschappij. Skipet ble utstyrt med opphalingsslipp, og etter ombyggingen var ny tonnasje 10&nbsp;635 brt.

«Willem Barendsz» (I) begynte fangst 17. desember 1946, og var tilbake i Amsterdam 21. mai 1947 etter første sesong.

I 1951 bestilte selskapet et nytt hvalkokeri, og sesongen 1954/55 ble den siste for «Willem Barendsz» (I). Etter fullføringen av det nye skipet, FLK «Willem Barendsz» (II), ble det gamle skipet omdøpt «Bloemendael». Deretter ble hun fram til 1960 benyttet som transportskip for NMW.

I juni 1960 ble skipet solgt til Nitto Hogei KK i Tokyo og omdøpt «Nitto Maru». I 1964 ble hun videresolgt til Nippon Suisan KK og omdøpt «Nichiei Maru». I september 1966 ble hun sendt til Aioi for opphugging.

FLK «Willem Barendsz» er oppkalt etter den frisisk-nederlandske sjøfareren og oppdageren Willem Barents (1549–1597).

## Se også
*Liste over flytende hvalkokerier

## Eksterne lenker
* 
* 
* Willem Barendsz Groninger Kustvaart
* ID 5525390 Miramar Ship Index
Hay-Bunau Varilla-traktaten

**Hay-Bunau Varilla-traktaten** var en avtale mellom USA og Panama og ble undertegnet 18. november 1903, to uker etter Panamas uavhengighet fra Colombia. Franskmannen Philippe Bunau-Varilla reiste til Washington D.C. og New York for å forhandle frem avtalen med flere representanter for USA, fremst av dem utenriksminister John Hay.

De to mennene forhandlet frem vilkårene for salg av rettighetene til å bygge en kanal gjennom Panama og for en amerikanskkontrollert militær sone på begge sider av kanalen, den såkalte Panamakanalsonen. Philippe Bunau-Varilla undertegnet avtalen på vegne av Panama, det skulle senere bli et omstridt tema i forholdet mellom USA og Panama.

Avtalen angav at USA hadde rett til å bygge en kanal gjennom Panama og eksklusive rettigheter til en 10 km bred sone, for dette fikk landet 10 millioner dollar i en engangssum og en årlig betaling på 250&nbsp;000 dollar.

Hay-Bunau Varilla-traktaten ble kritisert som ensidig i Panama og i 1964 førte misnøyen med avtalen til opptøyer. Den 9. januar 1964 brøt det ut voldsomme demonstrasjoner og etter tre dager var 22 panamanere og 4 amerikanske soldater drept, i Panama ble 9. januar kjent som martyrenes dag.

Opptøyene bidro til at USA sa seg villig til nye forhandlinger om Panamakanalen og den 7. september 1977 ble Torrijos-Carter-traktatene undertegnet, hvor USA overgav kontrollen over Panamakanalen og kanalsonen ved utløpet av 1999.

## Eksterne lenker

* «Convention Between the United States and the Republic of Panama» (1904) (engelsk)
* Utviklingen i Panama i 1903 (engelsk)
Thomas Vermaelen

**Thomas Vermaelen** (født 14. november 1985 i Kapellen i Belgia) er en belgisk fotballtrener og tidligere fotballspiller som er assistenttrener for .

## Karriere
Vermaelen begynte karrieren hos den belgiske klubben Germinal Ekeren, som senere slo seg sammen med klubben Beerschot VAC og ble til Germinal Beerschot. Denne klubben fikk senere et tett samarbeid med Ajax Amsterdam, og i 2004 dro Vermaelen til Ajax. Han debuterte 15. februar 2004 mot FC Volendam fra start i en kamp Ajax til slutt vant 2–0. Sesongen etter ble han utlånt til RKC Waalwijk.

Fra 2006–2007-sesongen spilte han fast som midtstopper og kaptein i Ajax-forsvaret. Denne sesongen gjorde han også sin debut for  mot  1. mars 2006.

19. juni 2009 ble Vermaelen solgt fra Ajax til Arsenal. Den engelske klubben betalte 12 millioner euro for spilleren, og han er dermed en av Belgias dyreste spillere noensinne. I sin debut 15. august 2009 mot Everton FC scoret han i det 37. minutt etter et frispark fra Robin van Persie og sørget for 2–0 i kampen som endte 6–1 til Arsenal.

Den 9. august 2014 meldte han overgang til FC Barcelona, hvor han skrev under på en femårskontrakt.

## Landslagskarriere
Vermaelen var del av det belgiske U23-landslaget som kom til semifinalen i Sommer-OL 2008. Seks år senere var han i den belgiske troppen til VM i fotball 2014 i Brasil. Han startet i Belgias andre gruppespillskamp mot Russland til tross for at han hadde skadet seg under oppvarmingen. Etter 31 minutters spill måtte han imidlertid forlate banen og ble erstattet av Jan Vertonghen.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Meritter
;Ajax Amsterdam
* Eredivisie (1): 2004
* KNVB-Beker (2): 2006, 2007
* Johan Cruijff Schaal (3): 2005, 2006, 2007

;Arsenal
* FA-cupen (1): 2013/2014
**FC Barcelona** 

* UEFA Champions League (1): 2014/2015
* Primera División (1): 2014/2015, 2015/2016, 2017/2018, 2018/2019
* Copa del Rey (3): 2014/2015, 2015/2016, 2016/2017
* UEFA Super Cup (1): 2014/2015

## Referanser


## Eksterne lenker
*
Sverre Hansen (fotballspiller)

**Sverre Hansen** (født 23. juni 1913 i Larvik, død 22. august 1974 samme sted) var en norsk fotballspiller, kjent som en av bronselaget fra Sommer-OL 1936. Han fikk 15 kamper for Norges herrelandslag i fotball og scoret 7 ganger i perioden 1933-36.

Hansen var fra Torstrand og spilte for IF Fram.  Han var far til Arne Rolf Hansen, postbud og (som faren) ytre høyre i samme klubb, og oldefar til Kristoffer Normann Hansen, som spiller for Sandefjord Fotball.

## OL-medaljer
* 1936  Berlin -  Bronse i fotball (Norge)

## Referanser


## Eksterne lenker
*
Naturbetong

**Naturbetong** er en metode for støping og bearbeiding av betong for å oppnå spesielle overflatevirkninger i fasader, eksempelvis betong iblandet synlig naturstein blir sandblåst etter støping. Metoden ble patentert som steinbetong i 1957 av arkitekt Erling Viksjø og sivilingeniør Sverre Jystad. Naturbetongen ble Viksjøs varemerke. En rekke bygninger av Viksjø er oppført med naturbetong, blant andre Regjeringskvartalets høyblokk (1955–58) og Y-blokken (1970), hovedkontorene til Norsk Hydro i Bygdøy Allé 2 (1960–63) kalt Hydrobygget, Elkem, Middelthuns gate 27 (1960–65), Standard Telefon og Kabelfabrik, Østre Aker vei 33 (1968), alle i Oslo, og Bergen rådhus (1971–74).

Andre eksempler på bruk av naturbetong er Asker rådhus.

Støpemetoden innebærer at forskalingen først blir fylt med tilslag av forskjellige typer singel og grus, som oftest rundslipt elvegrus. Deretter blir sementmørtel presset inn i forskalingen til alle hulrom mellom tilslagsmaterialet er fylt. Etter at støpen har herdet tilstrekkelig lenge blir forskalingen fjernet, og betongen blir sandblåst til steinen kommer tydelig fram i overflaten. Metoden skiller seg dermed fra tradisjonell betongproduksjon, hvor tilslaget blandes inn sammen med sand og sement før den blir støpt ut.

## Referanser
Antique (duo)

**Antique** er en svensk og gresk duo. Duoen ble grunnlagt i Stockholm i Sverige. De var med i Eurovision Song Contest 2001 med sangen «Die For You». Sangen kom på 3.-plass med 147 poeng. Sangen er både på gresk og på engelsk.
## CD-er osv.
### Albumer
* 1999: Mera Me Ti Mera (Μέρα με τη μέρα)
* 2001: Die For You
* 2002: Me Logia Ellinika (Με λόγια Ελληνικά)
* 2003: Alli Mia Fora (Άλλη μια φορά)
* 2003: Blue Love

### EPs
* 2000: Antique EP
* 2002: Antique Dance (remix og videoer)

### Samleplater og diverse
* 2003: Collector's Edition
* 2004: Very Best Of Antique
* 2006: Antique Collection: Hits & Remixes

### Singler
* 1999: Opa Opa
* 1999: Dinata Dinata (Δυνατά δυνατά)
* 2000: Mera Me Ti Mera (Μέρα με τη μέρα)
* 2001: Die For You
* 2001: Ligo Ligo (Λίγο λίγο)
* 2002: Moro Mou (Μωρό μου)
* 2003: Follow Me
* 2003: Time to Say Goodbye
* 2003: List Of Lovers
* 2022: TBA

## Eksterne lenker
*
Junus-bek Jevkurov

**Junus-bek Bamatgirejevitj Jevkurov** (russisk: Юнус-бек Баматгиреевич Евкуров; født 23. juli 1963 i Tarskoje i Nord-Ossetia) er en russisk politiker. Han er den nåværende presidenten i Ingusjetia sør i Russland, oppnevnt av president Dmitrij Medvedev 30. oktober 2008. Neste dag stemte parlamentet over oppnevnelsen og Jevkurov ble innsatt som Ingusjetias tredje president. Han er soldat, fallskjermjeger og Helt av Den russiske føderasjon og har vært aktiv i flere konflikter der Russland spilte en nøkkelrolle, inkludert Kosovo (1999) og Tsjetsjenia. 

Den 22. juni 2009 ble Jevkurov utsatt for et attentat der han ble alvorlig såret, og tre av livvaktene hans ble drept. Hans yngre bror og fem andre livvakter ble såret. 23. oktober 2011 ble Jevkurov igjen utsatt for et angrep.
 
## Referanser
Thomson-Urrutia-traktaten

**Thomson-Urrutia-traktaten** var en internasjonal avtale mellom USA og Colombia og ble undertegnet den 20. april 1921. I avtalen forpliktet USA seg til å betale Colombia 25 millioner dollar mot at Colombia anerkjente Panama, som i 1903, med USAs støtte, hadde erklært uavhengighet fra Colombia. Avtalen gav også colombianere fri adgang til Panamakanalen.

## Se også

* Hay-Bunau Varilla-traktaten
* Hay-Herran-traktaten

## Eksterne lenker

* Om Thomson-Urrutia-traktaten (engelsk)
Big Bank Hank

**Henry Jackson** (født i 11. januar 1956 i The Bronx i New York, død 11. november 2014), bedre kjent som Big Bank Hank, var en amerikansk rapper som var kjent for å ha vært medlem av rapgruppen The Sugarhill Gang.

## Referanser


## Eksterne lenker
* 
* 
*
Big Boi

**Antwan André Patton** (født 1. februar 1975), bedre kjent som **Big Boi**, er en amerikansk rapper som er kjent for å være medlem av duoen Outkast. 

Han ga ut sitt første soloalbum under eget navn 6. juli 2010, med *[[Sir Lucious Left Foot: The Son of Chico Dusty]]*. Albumet fikk god kritikk, blant annet terningkast seks i *[[Aftenposten]]* og 9,2 av 10 hos Pitchfork.

## Referanser

## Eksterne lenker
* 
* 
* 
*
Big Boy

**Gustavo Roy Díaz** (født 11. mars 1975 i Santurce i San Juan på Puerto Rico), bedre kjent som **Big Boy**, er en puertorikansk reggaetonartist.

## Diskografi
### Album
* 1993: Mr. Big
* 1994: Que Vayas Con Dios
* 1996: Mis Ojos Lloran por Ti
* 1997: He Chocado Con La Vida
* 1999: Big Impact
* 1999: Big Boy Mega Mix
* 2000: Virus
* 2002: The Phenomenon
* 2003: Dando Candela
* 2005: El Comeback
* 2006: Reggaeton Reloaded 2.5

### Singler
* 1996: "Voz Sensual"
* 1999: "Voy a To'as"
* 2003: "¿Dónde Está el Amor?"
* 2005: "Ihaa!"
* 2005: "Baílalo"

## Eksterne lenker
*
Universidad Francisco Gavidia

**Universidad Francisco Gavidia** er et privat universitet i San Salvador i El Salvador.
Universitetet ble grunnlagt 7. mars 1981. Rektor ved universitetet er Mario Antonio Ruiz Ramírez.

Universitetet er oppkalt etter den salvadoranske forfatteren, journalisten og læreren Francisco Gavidia (1863–1955).

## Se også
Liste over universiteter i El Salvador

## Eksterne lenker
* Universidad Francisco Gavidia – Universitetets offisielle internettside
Bobby Creekwater

**Antoine Rogers** (født 4. mars 1982), bedre kjent som **Bobby Creekwater**, er en amerikansk rapper fra Atlanta, Georgia som i 2005 signerte en platekontrakt med Eminems plateselskap, Shady Records. Han forlot plateselskapet i 2010, etter å ha gitt ut tre EP-er, samt deltatt på samlealbumet *[[Eminem Presents the Re-Up]]*, sammen med blant annet Eminem, Nate Dogg og Akon.

## Referanser


## Eksterne lenker
* 
* 
*
Borkenes skole

**Borkenes skole** er en offentlig grunnskole med 1.&ndash;10. trinn. Skolen ligger på Borkenes i Kvæfjord kommune i Troms.

Den første skolebygningen ble bygget i 1948, og har i dag klasserom for 4. til 7. trinn. Den kalles derfor for «barneskolen» eller «mellomtrinnet». Ungdomsskolen ble senere bygget like ved, i to omganger. Den nyeste delen av dette bygget ble ombygget i 2007. I forbindelse med Reform 97 og et ekstra barneskoletrinn ble den såkalte Småskolen åpnet i 1997, med klasserom for 1. til 3. klasse og lokaler for skolefritidsordning. Dette bygget ligger på den andre siden av Borkenes stadion.

Ungdomsskolen mottar elever både fra Borkenes og fra Vik skole.

Borkenes skole var demonstrasjonsskole i årene 2002&ndash;2005, på grunn av sitt ILK-program. ILK er en forkortelse for *Intensivt lesekurs og skrivekurs*.

## Referanser
Vestfossen Idrettsforening

**Vestfossen Idrettsforening** (stiftet 20. januar 1910) er et idrettslag fra Øvre Eiker kommune i Buskerud. Vestfossen IF driver med flere idretter for flere aldersgrupper, og har over 30 lag for barn, ungdom og voksne av begge kjønn bare innenfor fotball. Andre aktiviteter er håndball, turn, tennis og skiidrett. Tove Paule, president i Norges idrettsforbund fra 2007–2011, representerer klubben.

## Fotball
Knut Sandengen representerte i 1954 Vestfossen på det norske landslaget.

A-laget i fotball for herrer spilte i den norske fotballcupen i 2009, men ble slått ut av . I 2012-sesongen spilte Vestfossen i 3. divisjon, etter å ha rykket opp fra 4. divisjon i 2011, men endte på 13.-plass og rykket ned.

### Tabell

## Referanser


## Eksterne lenker
* 
* Vestfossen Idrettsforening (lokalhistoriewiki)
* Strandajordet Idrettspark - Nordic Stadiums
Panamas uavhengighetskamp

**Panamas uavhengighetskamp** førte i 1903 til etableringen av republikken Panama fra det som hadde vært provinsen Panama i republikken Colombia.

Panama hadde sammen med andre søramerikanske land blitt uavhengig av Spania i 1819 som en del av landet Gran Colombia som omfattet dagens Panama, Colombia, Venezuela, Ecuador og deler av Costa Rica, Peru, Brasil og Guyana.
Vik skole (Kvæfjord)

**Vik skole** er en offentlig skole med 1.&ndash;4. trinn. Skolen ligger i Vik i Kvæfjord kommune i Troms. Enhetsleder avdeling skole er Irene Bastiansen. 

Vik skole har rundt 30 elever per 2024. 

Skolen deltar i Comenius-prosjektet, et underprosjekt av Sokrates, som gir støtte til internasjonalt samarbeid mellom skoler i Europa. Senter for internasjonalisering av høyere utdanning (SIU) er den norske myndigheten i prosjektet.
Wimbledon-turneringen 2009

**Wimbledon-turneringen 2009** ble spilt mellom 22. juni og 5. juli i London og var en Grand Slam-turnering i tennis på gress. Det var den 123. gangen turneringen blir arrangert. Vinner av mennenes Wimbledon 2009 ble Roger Federer, mens Serena Williams vant kvinnenes turnering.

## Menn
### Kvartfinaler

### Semifinaler

### Finale

## Kvinner
### Åttendelfinaler

### Kvartfinaler

### Semifinaler

### Finale

## Double
### Double menn

### Double damer

### Mixeddouble
Nikola Đurđić

**Nikola Đurđić** (født 1986) er en serbisk fotballspiller som fra den 31. desember 2023 er klubbløs.

Đurđić begynte sin karriere hos FK Vozdovac Beograd hvorpå han signerte en treårskontrakt med Haugesund i midten av mars 2009 etter å ha imponert under prøvespill på La Manga. Før han kom til Haugesund var han også på prøvespill hos AZ Alkmaar.
Han trener J16 og junior jentene på Avaldsnes Idrettslag. (2010)

Den 20. august 2012 ble Đurđić lånt ut til den svenske klubben Helsingborgs IF, som var under ledelse av Åge Hareide, for resten av 2012-sesongen. Han ble da gjenforent med tidligere Haugesundspiller og angrepskollega Thomas Sørum.

## Referanser


## Eksterne lenker
*
Horga kraftverk

**Horga kraftstasjon** er et vannkraftverk  ved Soneren i Sigdal kommune i Buskerud fylke. Det ligger i fjell.

Kraftverket ble satt i drift i 1990, og utnytter et fall på 205 meter fra Horgesetervatnet til Soneren.

Installert effekt er 7,2 MW. Årsproduksjon er 31 GWh.

Kraftverket driftes av Midt Nett Buskerud AS og eies av Sigdal kommune. En samarbeidsavtale med Drammen kommune tilsier at kostnader og produksjon fordeles med 75 % på Drammen og 25 % på Sigdal. Denne avtalen gjelder fram til 2038.

## Referanser


## Kilder
* 
* NVE vannkraftdatabase
* Årsberetning 2006, Midt Nett Buskerud AS
Joshua Allen

**Joshua Allen** (1989–2025) var en amerikansk danser og koreograf i stilen hiphop, som vant ''So You Think You Can Dance'' (sesong 4). Han var den yngste vinneren av *[[So You Think You Can Dance]]* til da. Han deltok på audition i Dallas, Texas sammen med sin venninne Comfort Fedoke, som kom blant de 8 beste. 17. august 2008 ble han kåret til vinner av tittelen «USAs favorittdanser»,  dollar og en rolle i den nye dansefilmen *[[Step Up 3D]]*.

Allen begynte å danse i 3. klasse (da han var rundt 8 år) da han så Michael Jackson danse og ta moonwalk ble han inspirert og prøvde seg litt fram hjemme for seg selv. Han har drevet mye med sport, bl.a fotball og rugby, men nå satser han kun på dansingen.

I *So You Think You Can Dance* fikk han danse med Katee Shean (uke 1-5, 8-9), Courtney Galiano (uke 6 og 9), Chelsie Hightower (uke 7) og Stephen «Twitch» Boss (uke 9). Sammen med Shean, som han hadde som fast partner uke 1–5, kom han helt til finalen uten å være i faresonen en eneste gang. I løpet av konkurransen fikk han danse trepak, bollywood, hiphop, broadway, samba, moderne, west coast swing, wienervals, rumba, argentinsk tango, disco, lyrisk jazz og jive. Allen danset de første bollywood- og trepak-koreografiene i showet, sammen med Katee (3.-plass) og Twitch (2.-plass).

Allen fikk ros for å være allsidig gjennom hele sesongen. Han sa først at han ikke hadde fått undervisning eller gått på kurs i dans, men senere i sesongen tilføyet han at han har tatt noen timer i ballett, moderne og jazz.

## Referanser


## Eksterne lenker
*
Edier Frejd

**Edier Frejd** (født 1979) er en colombianskfødt svensk fotballspiller. Frejd vokste opp i tettstedet Viskafors utenfor Borås.

Hans tidligere klubber er Rydboholms SK, IF Elfsborg, UD Las Palmas, GAIS og Raufoss. Frejd gikk til Kongsvinger fra Raufoss før sesongen 2009.

Frejd ble kåret til årets KIL-spiller i 2009 på KIL supporterklubb sin nettside

## Referanser


## Eksterne lenker
* 
* Spillerprofil på Kongsvingers nettsider
* NIFS.no – Frejds spillerprofil hos Norsk & Internasjonal fotballstatistikk
Joseph Lapira

**Joseph «Joe» Lapira** (født 13. august 1986 i Rochester i USA) er en irsk-amerikansk fotballspiller som er mest kjent for å ha blitt kåret til sesongens beste collegespiller i USA, og ha spilt én landskamp for Irland. Han var en viktig del i Nybergsund IL’s eventyr i «Adeccoligaen», da han spilte to sesonger i angrep for Nybergsund, blant annet med Kim Ojo.

Lapira kom til Nybergsund etter å ha spilt for flere amerikanske skoleklubber. Han har også vært på prøvespill i Skottland både hos Rangers FC og Aberdeen FC, men uten å få kontrakt. Lapira har gjennom sin irskfødte mor fått én landskamp for , som var mot  i mai 2007. Denne kampen har blant annet resultert i at han har fått en «legendestatus» som har gitt han en egen årlig FIFA-turnering oppkalt etter han.

## Eksterne lenker
* 
* NIFS.no – Lapiras spillerprofil hos Norsk & Internasjonal Fotballstatistikk
Ramfoss kraftverk

**Ramfoss kraftstasjon** er et vannkraftverk i Snarumselva ved Kløftefoss i Modum kommune i Buskerud fylke.

Driften av aggregat I og II ble satt i gang 27. juli 1961, mens aggregat III ble satt i gang 20. juni 1970.

Kraftverket utnytter et fall på 23,6 meter.

Installert effekt er 30 MW. Årsproduksjon er 190 GWh.

Tanken om et kraftverk går helt tilbake til 1914 da Modum kommune fikk et tilbud fra Krødsherad om å leie kraft fra Ramfoss. Også i 1919/1920 var det forslag om felles utnyttelse av Ramfoss, men først på 1950-tallet kom Ramfoss Kraftlag (stiftet 7. februar 1957) og realsiserte de gamle planene.

Kraftverket driftes av Ramfoss kraftlag og var i 2018 eid av Modum kommune (40,23%), Krødsherad kommune (20,11%), Sigdal kommune (10,49%) og  Buskerud fylke (29,17%). Kommunene har utkjøpsrett når Buskerud fylkeskommune opphører.

## Referanser


## Kilder
* 
* NVE vannkraftdatabase
* Årsberetning 2006, Midt Nett Buskerud AS
* Elkrafta i Modum – Modum Elverk 80 år (1913–1993)
Lucas Glover

**Lucas Hendley Glover** (født 12. november 1979 i Greenville, Sør-Carolina) er en amerikansk profesjonell golfspiller.

Glover ble profesjonell i 2001.  Etter spill på Nationwide Tour i 2002 og 2003, ble han kvalifisert for PGA-touren i 2004.  I debutsesongen klarte han cuten 17 ganger og fikk to topp-ti-plasseringer.  Likevel klarte han ikke å beholde kortet, men måtte til PGAs kvalifiseringsskole for 2005, der han klarte å få igjen kortet med et nødskrik.

2005 ga ham hans første seier på touren, i Funai Classic at the Walt Disney World Resort.  Han endte sesongen på 30.-plass på pengelisten.  I 2006 ble det ingen seire, men ni topp-ti-plasseringer, og en 21.-plass på pengelisten.

Først i 2009 kom den neste seieren, major-turneringen US Open.

## Meritter
### Seire på PGA-touren
* 2011 Wells Fargo Championship
* 2009 **[[US Open Championship|US Open]]**
* 2005 Funai Classic at the Walt Disney World Resort

### Seire på Nationwide Tour
* 2003 Gila River Classic at Wild Horse Pass Resort

### Presidents Cup
* 2007

## Eksterne lenker
*
Hutchison Whampoa

**Hutchison Whampoa Limited** (**HWL**) (tradisjonelt kinesisk: 和記黃埔有限公司, SEHK: 0013) fra Hongkong er et av verdens største kommersielle virksomheter og et av de største selskapene som er notert på Hongkongbørsen.

HWL eier og driver en lang rekke virksomheter som blant annet inkluderer noen av verdens største telekommunikasjonsselskaper. Virksomheten inkluderer også videresalg, utvikling og infrastruktur. HWL driver blant annet havnene ved Panamakanalen.

Selskapet eies av Cheung Kong Group.

## Eksterne lenker
*
Borgar Velta

**Borgar Velta** (født 4. oktober 1979) er en norsk fotballtrener og tidligere fotballspiller som er assistenttrener for den norske klubben Notodden Fotballklubb. 

Velta regnes som en offensiv midtbanespiller og har vært i Notodden siden stiftelsen i 1999, og regnes som en lokal helt blant Notoddens innbyggere. Han er kjent for sine gode løp på bakre stolpe, som ofte resulterer i mål. 

## Referanser


## Eksterne lenker
* 
* Veltas spillerprofil hos Notodden Fotballklubbs nettsider
* NIFS.no – Veltas spillerprofil hos Norsk & Internasjonal Fotballstatistikk
Vegårvassdraget

**Vegårvassdraget** er et vassdrag som ligger i Agder og Telemark. Nedbørfeltet har et areal på 407 km² og det største vannet er Vegår med 17,3&nbsp;km², 189 meter over havet. Vassdraget renner ut i Sandnesfjorden ved Tvedestrand.

Storelva er vassdragets hovedelv, og den renner fra Vegår, gjennom stedet Myra på Vegårshei til Nesgrenda i Tvedestrand, forbi Angelstad og Lundevannet til Songevannet. Derfra renner Lagelva forbi stedet Laget ut i Lagfjorden.  

Vassdraget ble i 1986 vernet mot kraftutbygging i Verneplan III for vassdrag.

Vegårvassdraget har et mangfold av kulturminner, hvorav mange er godt bevarte. Flere av kulturminnene har direkte tilknytning til vannet, som møller, sager, fløtningsanlegg, bygdeborger og gravminner. Utvalget av bygningsmiljøer stammer fra flere sosiale lag gjennom en periode på 200 år. Næs Jernverk er et av disse, og museet der har mer informasjon om kulturminnene knyttet til jernverket.

## Fotnoter



## Referanser




## Litteratur
* Arne Lie Christensen: En skogsbygd på Sørlandet. Kulturminner fra nyere tid fra Vegårsvassdraget, Aust-Agder. Riksantikvarens rapportserie. Øvre Ervik 1983. 

## Eksterne lenker
* Vegårshei kommune - Flerbruksplan for Vegårvassdraget, 1999
* NIVA – Driftskontroll av kalkdoseringsanlegg i Storelva, Vegårvassdraget. Statusrapport for 2007 (PDF-fil)
Let Go

**Let Go** kan vise til:
* ''Let Go'' (Avril Lavigne-album) – Avril Lavignes debutalbum fra 2002
* ''Let Go'' (Randi Tytingvåg-album) – Album utgitt i 2006 av Randi Tytingvåg
* ''Let Go'' (film) – film fra 2011

## Se også
* «Let It Go» (sang) – Norsk tittel «La den gå», sang fra Disney-filmen *[[Frost (film)|Frost]]*
Tretjern

**Tretjern** (eller Tretjenn) er et vann ved Busåsen, nordøst for tettstedet Lierfoss i Aurskog-Høland kommune i Akershus.

## Kilder
*Kommunens kartgrunnlag
Engavågen

**Engavågen** ligger i Meløy kommune ca. 20 mil sør for Bodø og 25 km fra Svartisen. Det bor ca. 800 innbyggere i Engavågen og den tilhører Søndre del av Meløy. 

Dette er et mindre lokalsamfunn. Her er det også ett mindre området som heter Engamo. 

## Referanser
FA-cupen 1929/30

**FA-cupen 1929/30** var den 55. sesongen av den engelske FA-cupen. Arsenal og Huddersfield Town spilte i finalen, som Arsenal vant 2&ndash;0.

## Tredje runde

## Fjerde runde

## Femte runde

## Kvartfinaler

## Semifinaler

## Finale

## Referanser
Gunder Bengtsson

**Gunder Arne B. Bengtsson** (født 2. februar 1946 i Torsby i Sverige, død 2. august 2019) var en svensk fotballtrener. Han trente blant annet Vålerenga Fotball til to seriegull og vant UEFA-cupen med IFK Göteborg.

## Karriere

Bengtsson startet sin karriere som assistent under Sven-Göran Eriksson i IFK Göteborg. I 1982, etter at Eriksson vant UEFA-cupen 1981&ndash;82 og forlot klubben til fordel for Benfica, ble Bengtsson hovedtrener i noen få måneder.

Etter dette ble han trener for Vålerenga Fotball, som han ledet til to strake seriegull i 1983 og 1984. Han tok også klubben til cupfinalen i 1983, hvor den tapte mot Moss Fotballklubb. I 1983 tapte klubben kun én kamp før seriegullet var sikret i fjerde siste serierunde.
 
Etter å ha sluttet i Vålerenga ble han sjef for den portugisiske klubben CD Nacional. Her ble han sparket etter noen få måneder. I perioden 1985&ndash;1987 var han igjen trener for IFK Göteborg. I sin siste sesong her vant han UEFA-cupen som andre og inntil da siste svenske etter Sven-Göran Eriksson.

Etter dette overtok han den greske klubben Panathinaikos FC, hvor han var hovedtrener i sesongen 1988&ndash;1989.

I desember 1989 ble han ansatt som hovedtrener i nederlandske Feyenoord, ved siden av juniortreneren Pim Verbeek. I hans første sesong i Nederland ble laget nummer 11. Andre sesong i klubben fortsatte med svake resultater. I mars ble han, sammen med Verbeek, sparket, og ble erstattet av Wim Jansen.

I perioden 1992&ndash;1996 var han trener i Sverige igjen, denne gangen for Örgryte IS.

Bengtssons neste klubber var greske PAOK Saloniki i 1996 og kypriotiske Apollon Limassol i 1997.

### Molde

I 2001 flyttet han til Norge igjen for å trene Molde Fotballklubb. I sin første sesong misset laget i siste serierunde og ble nummer fem. Dermed rotet laget bort en sikker UEFA-cupplassering. Året etter fulgte laget Rosenborg til døren i serien, men endte til slutt på andreplass seks poeng bak Rosenborg. Molde hadde dårlig uttelling i cupen under Bengtsson. I 2001 hadde laget tapt mot Bryne Fotballklubb i tredje runde, og i 2002 tapte de mot 2.-divisjonslaget Hødd i en tidlig runde.

Foran 2003-sesongen ønsket han to nye forsvarspillere for å komplementere stallen for å kunne fortsette jakten på Rosenborg. Men økonomien var ikke god nok i Molde, som fikk en elendig åpning på sesongen. På de seks første kampene hadde laget kun en 4&ndash;0-seier over Lillestrøm Sportsklubb, to uavgjorte, og tre tap, blant annet mot bunnlag som Bryne og Bodø/Glimt. Etter tapet mot Bryne fikk Bengtsson sparken og ble erstattet av Odd Berg.

Bengtsson hadde brakt med seg flere svenske spillere og trenere til klubben. Den tidligere SK Brann-treneren Karl Gunnar Björklund var assistenttrener. Svenske spillere som Eddie Gustafsson og Tobias Carlsson var sentrale. Også flere islandske spillere kom inn i klubben.

## Referanser



## Eksterne lenker
*
Antônio Rodrigo Nogueira

**Antônio Rodrigo Nogueira** (født 2. juni 1976) er en brasiliansk MMA utøver. Han har tilbringt størstedelen av karrieren sin i de japanske organisasjonene Fighting Network Rings og Pride Fighting Championship (hvor han var deres Heavyweight Champion i over 16 måneder). Etter at Pride ble kjøpt opp i 2007 ble han tilbudt kontrakt med amerikanske Ultimate Fighting Championship, og i sin andre kamp for organisasjonen vant han deres Interim Heavyweight Championship. Han har seiere mot store navn som Tim Sylvia, Dan Henderson, Sergei Kharitonov, Mark Coleman, Valentijn Overeem, Ricco Rodriguez, Mirko Filipović, Jeremy Horn, Josh Barnett, Heath Herring, Fabricio Werdum, Semmy Schilt, Bob Sapp, og Randy Couture.

## MMA meritter

## Eksterne lenker
* 
* 
* 
*
Solsetra misjonssenter

**Solsetra misjonssenter** er et leirsted ved Hagatjern i Nedre Eiker i Buskerud. 

Stedet eies av Det Norske Misjonsselskap (NMS) som er en organisasjon innenfor Den norske kirke.  Stedet ble kjøpt i 1958 for  og tatt i bruk året etter. Tidligere var det et småbruk med  innmark og  skog. Stedet het Ryghsetra, men fikk ved overtakelsen navnet Solsetra. En omfattende renovering og utbygging av stedet skjedde i etterkant av overtakelsen, og stedet har i dag 40 vinterisolerte overnattingsplasser. Låven er gjort om til møtesal og nytt kjøkken er bygd. Hyttene på stedet har fått navn etter misjonsselskapets misjonsfelter: Mali, Madagaskar og Kamerun. Foruten til leirvirksomhet brukes stedet også til kurser og til utleie. 
Solsetra drives av et styre som hører inn under leirstedene til Det Norske Misjonsselskap. Stedet har leirstyrer i deltidsstilling.
NM i landeveissykling 2009

**[[NM i landeveissykling|Norgesmesterskapet i landeveissykling]] 2009** ble arrangert fra 20. til 27. juni 2009 på Jæren.

## Menn
### Fellesstart
#### Senior
**Sandnes, 187 km**

28-06-2009

#### U23
**Randaberg, 142,8 km**

20-06-2009

### Tempo

**Nærbø-Helgå-Nærbø, 49,2 km**

25-06-2009

### Gateritt
**Forus, 70 min + 3 runder**

21-06-2009

### Lagtempo
**Nærbø-Bryne-Varhaug-Nærbø, 65 km**

22-06-2009

## Kvinner
### Fellesstart
**Sandnes, 93,5 km**

27-06-2009

### Tempo
**Nærbø-Harr-Nærbø, 31,2 km**

24-06-2009

### Gateritt

**Forus, 40 min + 3 runder**

21-06-2009

### Lagtempo
**Nærbø-Helgå-Nærbø, 31,2 km**

22-06-2009

## Eksterne lenker
*
Færøysk fotball

**Fotball** regnes som Færøyenes nasjonalsport ved siden av roing. Færøysk fotball har røtter tilbake til 1800-tallet, men Færøyenes fotballforbund (*Fótbóltssamband Føroya*) ble ikke stiftet før i 1979, og Færøyene ble medlem av FIFA i 1988. Landet har aldri deltatt i noe VM-sluttspill. Det finnes kun to baner med gress på øyene, og begge disse brukes ved landslagskamper. Tórsvøllur ligger i Tórshavn, ferdigstilt i 1999, og brukes til de største kampene. Svangaskarð ligger på Toftir, og blir omtalt som en av verdens mest naturskjønne stadioner.

## Historie
I april 1892 stiftet man øyenes første fotballklubb, Tværå Boldklub (TB) i Tvøroyri. Det gikk flere år uten at noen nye klubber ble stiftet, så TB spilte for det meste mot britiske trålerbesetninger, samt provisoriske lag fra nabobygda Trongisvágur. Den første etablerte motstanderen til TB ble Havnar Bóltfelag (HB) fra Tórshavn, som så dagens lys i oktober 1904. I Klaksvík hadde man stiftet Klagsvigs Idrætsforening (KÍ) i august samme år, men man fikk ikke gang fast spill før i 1911.

I 1942 begynte man å arrangere et nasjonalt, færøysk mesterskap i herrefotball. Det var kun én divisjon, *Meistaradeildin*. Dette mesterskapet har i alle år siden, med unntak av 1944, stadfestet hvilket lag som er det beste på Færøyene. Mesterskapets struktur har blitt endret flere ganger, av størst betydning i 1976, da man innførte to divisjoner. I 1979 ble Fótbóltssamband Føroya stiftet, og forbundet tok over det ansvaret som Ítróttasamband Føroya tidligere hadde for fotballen. I 1988 ble 1. divisjon utvidet til 10 lag. Med årene fikk man også en 3. divisjon. I 2005 byttet 1. divisjon navn til Formuladeildin, mens 2. og 3. divisjon ble omdøpt til henholdsvis 1. og 2. divisjon, etter samme mønster som Tippeligaen og de øvrige divisjonene i Norge. Fra 2009 heter tidligere Formuladeildin *Vodafonedeildin*.

Fra 1955 har man også den nasjonale cupen *Løgmanssteypið*, som regnes som den nest viktigste cupen etter Vodafonedeildin.

### Færøyske mestre siden 1977
Vinnere av Meistaradeildin, senere Formuladeildin og Vodafonedeildin, etter at flere divisjoner ble innført.

## Fotballag

## Se også
*Færøyenes fotballforbund
*Færøyenes herrelandslag i fotball
*Færøyenes kvinnelandslag i fotball
Storddøra

**Storddøra** er en skulptur i Stord kommune laget av kunstneren Sissel Tolaas. Skulpturen står på moloen ved innløpet til tettstedet Leirvik og består av 20 kuber i glass og rustfritt stål med tilsvarende antall propeller som roterer i vinden.

Storddøra ble formelt åpnet i juni 2006 og kostet 5,5 millioner kroner.

## Referanser
Kunnskapsforlagets Idrettsleksikon

***Kunnskapsforlagets Idrettsleksikon*** er et leksikon om norsk og internasjonal idrett. Boken, som er på 455 sider og har omkring ere. Boken ble utgitt på Kunnskapsforlaget i 1990.

Bokens tekstredaksjon består av Ivar Bieltvedt, Rolf Bryhn, Kirsten Halvorsen, Jan Fr. Kirkebøe, Laura Miøen, Anen Grete Nilsen, Øyvind Risegg og Knut Are Tvedt. Boken inneholder også artikler fra andre verker av Kunnskapsforlaget.

Bokens andre halvdel fra side 333 til 455 inneholder en ren statistikkdel som tar for seg nasjonale og internasjonale mesterskap innen en rekke idretter

## Kilder
*